Naziv obveznika**: OŠ “VLADIMIR NAZOR“ TRENKOVO** Broj RKP-a: **9747**

Sjedište obveznika: **34330 Velika; Trenkovo** Matični broj. **03310116**

Adresa sjedišta obveznika: **Mlinska 3, Trenkovo** OIB: **75243596115**

Razina: **31** Šifra djelatnosti: **8520**

Razdjel: **00**

***BILJEŠKE***

***UZ FINANCIJSKE IZVJEŠTAJE ZA 2022. GODINU***

Prema čl. 105. Zakona o proračunu (NN 87/08., 136/12. i 15/15.) i Pravilniku o financijskom izvještavanju u proračunskom računovodstvu (NN 3/15., 93/15., 135/15., 2/17., 38/17., 112/18., 126/19., 145/20., 32/21.), obveznici proračunskog računovodstva za proračunsku godinu sastavljaju propisane obrasce financijskih izvještaja (Bilanca; Izvještaj o prihodima i rashodima, primicima i izdacima; Izvještaj o promjenama u vrijednosti i obujmu imovine i

Obveza; Izvještaj o rashodima prema funkcijskoj klasifikaciji, Izvještaj o obvezama.)

Pored navedenih obrazaca financijskih izvještaja, obveznici proračunskog računovodstva sastavljaju i bilješke uz financijske izvještaje, a koje predstavljaju dopune podataka uz financijske izvještaje.

Osnovna škola „ Vladimir Nazor“ Trenkovo, javna je ustanova, koja obavlja djelatnost odgoja i osnovnog obrazovanja na temelju Zakona o ustanovama i Zakona o odgoju i obrazovanju u osnovnoj i srednjoj školi.

Sjedište škole je u Trenkovu. Škola ima svoju Područnu školu, koja se nalazi u Mihaljevcima.

Djelatnost škole obuhvaća odgoj i osnovno obrazovanje djece i mladih . Škola provodi svoju djelatnost na temelju nastavnog plana i programa osnovnog obrazovanja, koji je donio resorni ministar svojom Odlukom objavljenom u Narodnim novinama 102/06., te nacionalnog i školskog kurikuluma.

Djelatnost škole financira se iz proračuna Republike Hrvatske i decentraliziranih sredstava županije Požeško - slavonske.

U školi je organizirana i prehrana za učenike. Troškove prehrane snose roditelji učenika i projekt Obrok za 5.

Odgovorna osoba OŠ “Vladimir Nazor“ Trenkovo je ravnateljica Danijela Krizmanić, dipl.uč.

***BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA (OBRAZAC PR-RAS)***

U razdoblju siječanj – prosinac 2022. godine ostvaren je ukupan *prihod* u iznosu od 5.220.567,53 kn (indeks 107,6).

Odstupanje se pojavljuje na:

* Šifra 6362 (indeks 9,4) kao rezultat nabave novih udžbenika a koji su ove godine većinom imali karakter radnih udžbenika u odnosu na 2021.godinu pa se u vrlo malom dijelu prikazuju kao kapitalne pomoći;
* Šifra 6381 (prošle godine nismo imali taj prihod) a radi se o prihodu za ERASMUS projekt započet 2022. godine;

*-2-*

* Šifra 6413 (prihoda nema u ovoj godini) iz razloga što cijelu godinu poslujemo preko podračuna Riznice te nemamo niti prihoda a niti rashoda vezanih uz stavku bankarskih usluga;
* Šifri 6526 (indeks 88,2) jer je manji dio roditelja učestvovao u sufinanciranju cijene učeničke prehrane u odnosu na 2021. godinu odnosno bili su uključeni u projekt Obrok za 5 ;
* Šifra 6711 (indeks 137,7) gdje je povećanje prihoda uzrokovano prvenstveno većim rashodima za usluge tekućeg i investicijskog održavanja (sanacija sanitarnog čvora, te

ugradnja termostatskih ventila) kao i nabave sitnog inventara za kuhinju u sklopu provedbe projekta besplatnog obroka za sve učenike.

*Rashodi poslovanja* u razdoblju siječanj – prosinac 2022. godine iznose 5.187.701,02 kn (indeks 106,5).

Odstupanje se pojavljuje na:

* Šifra 3113 (indeks 182,20) vidljivo je da su daleko veći izdaci za prekovremeni rad a to iz razloga što 2021.godine nije bilo bolovanja (on-line nastava) a niti održavanja seminara i savjetovanja (održavani su webinari) pa nije bilo niti zamjena odsutnih radnika;
* Šifra 3114 (indeks 124,6) povećanje izdataka za posebne uvjete kao rezultat povećanja broja učenika u ovoj godini koji se školuju po redovnom programu uz prilagodbu sadržaja s jedne strane, a on-line nastave u 2021. godini ( nema smjenskog i dvokratnog rada);
* Šifra 3211 (indeks 1.158,9) rezultat je održavanja seminara i savjetovanja učitelja „uživo“, edukacije održane za sve učitelje kao i ponovnog održavanja učeničkih ekskurzija;
* Šifra 3212 (indeks 113,9) povećani su izdaci za putne troškove radnika obzirom da smo imali više učitelja sa manje sati rada (zamjene za neplaćeni dopust);
* Šifra 3222 (indeks 117,5) izdaci za namirnice za kuhinju bili su veći ove godine obzirom da je nastava redovno održavana i dijeljeni su obroci sve radne dane u odnosu na 2021. kada je dio nastave održavan on-line;
* Šifra 3225 (indeks 628,3) kako je i planirano nabavljen je sitan inventar (lopte, obruči, vijače) neophodan za izvođenje nastave, a koji nije nabavljan dvije godine kako je bila većim dijelom on-line nastava, kao i pribor potreban za kuhinju a radi priprema za provođenje projekta besplatnog obroka za sve učenike;
* Šifra 3227 (indeks 171,2) dolaskom novog domara i nove kuharice bilo je potrebno pribaviti im zaštitnu odjeću i obuću;
* Šifra 3232 (indeks 230,1) radi se o hitnoj intervenciji usluga tekućeg i investicijskog održavanja zgrada-sanaciji sanitarnog čvora, odčepljivanja kanalizacije, te ugradnje termostatskih ventila u Područnoj školi;
* Šifra 3233 (indeks 121,7) izdaci za usluge promidžbe i informiranja nastali su zbog ponavljanja natječaja za izbor ravnatelja;

*-3-*

* Šifra 3236 (indeks 287,4) u 2022.godini uz povećanje cijene mikrobiološke analize namirnica imali smo i izdatak za laboratorijske testove(COVID) kao i povećanje iznosa za redovite sistematske preglede zaposlenika a prema novom Kolektivnom ugovoru ;
* Šifra 3237 (prošle godine nije bilo tog troška) a trošak za intelektualne usluge nastao je zbog potrebe plaćanja zamjene za djelatnika koji je bio na bolovanju (voditelj računovodstva), te izrade glavnog elektrotehničkog projekta-sunčane elektrane;
* Šifra 3293 (indeks 137,8) za razliku od posljednje dvije godine ove godine je održan Dan škole, a održano je nekoliko radionica na nivou Županije te su tom prigodom stvoreni i određeni izdaci za reprezentaciju;
* Šifra 3294 (indeks 175,0) ove godine došlo je do blagog povećanja iznosa članarina koje redovno plaćamo;
* Šifra 3295 (indeks 82,2) od listopada 2021.godine oslobođeni plaćanja naknade za nezapošljavanje invalida pa je to razlog blagog smanjenja izdataka za pristojbe i naknade iako su ostvareni rashodi po ovom mjestu rezultat isplata plaća po sudskim presudama i sudskih pristojbi vezano uz njih a koje su većim dijelom isplaćene u prvih šest mjeseci ove godine;
* Šifra 3296 (indeks 393,7) isplate po sudskim presudama iako isplaćivane i tijekom 2021.godine većim dijelom su isplaćene u prvom dijelu 2022.godine;
* Šifra 3299 (indeks 451,6) ove godine imali smo promjenu osobe za zastupanje a time i izdavanje novog kripto uređaja, sudjelovanja djece na božićnim sajmovima u Velikoj i Osijeku, kao i nekoliko nabava cvijeća za razne prigode;
* Šifra 3433 (indeks424,2) iz istog razloga isplata plaća po sudskim presudama javljaju se i izdaci za zatezne kamate.
* Šifra 3722 (indeks 166,0) ove godine se pri nabavi novih udžbenika radilo o nabavi radnih udžbenika – u koje se i piše pa ih nije moguće koristiti više godina a time se za razliku od prethodne godine ne mogu niti knjižiti na stavku osnovnih sredstava;
* Šifra 4241(indeks 12,6) iz istog razloga (radni udžbenici) došlo je do značajnog smanjenja rashoda na ovom kontu.

Sva realizacija tekuće godine na trećoj razini u skladu je sa usvojenim financijskim planom za 2022.godinu.

U Izvještaju o prihodima i rashodima, primicima i izdacima za razdoblje od 01. siječnja do 31.prosinca 2022. godine iskazan je:

- višak prihoda poslovanja (Šifra Y001) u iznosu 37.573,26 kn,

- višak prihoda poslovanja – preneseni (Šifra 92211) u iznosu 7.482,64 kn,

- manjak prihoda od nefinancijske imovine (Šifra Y002) u iznosu od 4.706,75 kn,

- manjak prihoda od nefinancijske imovine – preneseni (Šifra 92222) u iznosu

23.060,73 kn

te je na Šifri X006 iskazan višak prihoda i primitaka raspoloživ u sljedećem razdoblju u iznosu 17.288,42 kn, a što se odnosi na prihode za posebne namjene (Projekt ERASMUS, projekt Tiffany, Učenička zadruga, Robotika) za koje su prihodi ostvareni u 2022.godini ili ranijim godinama a realizacija je predviđena tijekom školske 2022./2023.godine umanjene za plaće pomoćnika u nastavi za 12/2022. i račune koji terete 2022.godinu a nisu došli na plaćanje, a prihod za njih se ostvaruje u trenutku plaćanja od strane Riznice.

*-4-*

Istovremeno vidljivo je da je stanje novčanih sredstava 30.lipnja 2022. godine 0,00 kn (Šifra 11K), obzirom da od 01.siječnja 2021. godine radimo preko Riznice i podračuna koji se svakodnevno prazni, a da vlastite prihode (sufinanciranje školske prehrane, naplate štete i sl) vodimo preko konta 16721 (39.032,59 kn).

***BILJEŠKE UZ BILANCU (OBRAZAC BIL)***

Ukupna vrijednost *imovine - B001* ima pad (za 112.673,01 kn, za 2,6%) - indeks 97,4 a sukladno tome na obvezama i vlastitim izvorima B003 indeks je 97,4.

Odstupanja u odnosu na stanje 1. siječnja navedena su na sljedećim pozicijama :

*Šifra B002* –Nefinancijska imovina iskazuje smanjenje od 192.756,24 kn (indeks 95,0) iz razloga što tijekom 2022.godine nismo nabavljali nefinancijsku imovinu (osim neznatan iznos za nabavku knjiga u knjižnici) a kako su tijekom 2020.godine (energetska obnova) i 2021.godine (nabavljena osnovna sredstva financirana iz sredstava Županije) čime je ove godine došlo do povećanja iznosa ispravka vrijednosti (Šifra 02921 i 02922) odnosno do navedenog smanjenja vrijednosti uz provođenje rashoda evidentiranih inventurom za 2021.godinu u iznosu od 25.204,78 kn.

*Šifra 1 Financijska imovina* (indeks 121,4) iskazuje povećanje od 80.083,23 kn, a odnosi se na:

* povećanje potraživanja za naknade koje se refundiraju (Šifra 129) za 11.602,91 kn (indeks 421,5) – odnosi se na bolovanja preko 42 dana, samo mali iznos bolovanja zatvoren prema Uputi Ministarstva financija ;
* povećanje potraživanja za školsku kuhinju (Šifra 165) ;
* te povećanje potraživanja za sredstva uplaćena u nadležni proračun (Šifra 167) na kojem se vode prihodi uplaćeni na naš podračun pri Riznici, a odnose se na prihode dobivene za Projekt ERASMUS koji se koriste tijekom školske 2022./2023.-(Indeks 182,90);
* povećanje rashoda budućih razdoblja (Šifra 19) za 49.392,23 kn (indeks 114,3), a odnose se na povećanje plaća za djelatnike za 12/2022.

*Šifra B003 Obveze i vlastiti izvori* (indeks 97,4) – smanjenje je sukladno smanjenju imovine.

Odstupanja su vidljiva na sljedećim pozicijama:

* povećanje obveza (Šifra 2) u odnosu na početak razdoblja u iznosu 45.821,31kn (indeks 111,8), a koje se odnosi na povećanje obveza za zaposlene i povećanje obveza za bolovanja;
* smanjenje vlastitih izvora (Šifra 9) za iznos 158.494,32 kn (indeks 95,9), a što je rezultat većeg iskazanog smanjenja vrijednosti osnovnih sredstava.

*Šifra 922 Višak/manjak prihoda* prikazuje višak prihoda u iznosu 17.288,42 kn, te se razlikuje od iskazanih pojedinačnih pozicija viška/manjka prihoda poslovanja odnosno nefinancijske imovine u obrascu PR-RAS, jer je provedena obvezna korekcija rezultata.

*-5-*

Podaci u bilanci iskazani su nakon obvezne korekcije rezultata sukladno čl.82. Pravilnika o proračunskom računovodstvu te je iskazan višak prihoda poslovanja 41.819,22 kn, te manjak prihoda od nefinancijske imovine u iznosu 24.530,80 kn.

Naime, tijekom 2022.g. evidentirani su prihodi na računima kapitalnih prijenosa sredstava koji su utrošeni za nabavu dugotrajne nefinancijske imovine:

* 6362 kapitalne pomoći proračunskim korisnicima iz proračuna koji im nije nadležan – 3.236,68 kn

Provedena je korekcija rezultata na način da se za iznos od 3.236,68 kn zadužuje račun viška prihoda poslovanja, a odobrava račun manjka prihoda od nefinancijske imovine.

Na Šifri 99 je prikazan iznos od 146.079,48 kn, a odnosi se isporuku opreme školama, koju smo prema uputi Ministarstva dužni voditi u Izvanbilančnoj evidenciji u 2022.g.

Obvezene tablice - popis ugovornih odnosa i popis sudskih sporova u tijeku ne prikazujemo obzirom da ih nemamo iskazane u Bilanci.

***BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA (OBRAZAC P-VRIO)***

U obrascu P-VRIO nema evidentiranih promjena.

***BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI (OBRAZAC RAS-FUNKCIJSKI)***

Funkcijska klasifikacija sadrži rashode razvrstane prema njihovoj namjeni. Prema funkcijskoj klasifikaciji razvrstavaju se rashodi poslovanja razreda 3 i rashodi za nabavu nefinancijske imovine razreda 4.

Šifra 09 obuhvaća rashode za funkciju 09-Obrazovanje, koji se klasificiraju na:

- 0912 Osnovno obrazovanje gdje se prikazuju rashodi povezani uz obrazovanje u iznosu 5.095.665,82 kn

- 096 Dodatne usluge u obrazovanju gdje se iskazuju troškovi prehrane djece u iznosu 92.035,20 kn

Iznosi koji se upisuju u ovaj obrazac moraju odgovarati ukupno iskazanim rashodima razreda 3 i rashodima razreda 4 u Izvještaju PRRAS na Y034 – Ukupni rashodi, a za 2022.g. iznose 5.187.701,02 kn i veći su nego prethodne godine.

*-6-*

***BILJEŠKE UZ IZVJEŠTAJ O OBVEZAMA (OBRAZAC OBVEZE)***

Prema izvještaju početno stanje obveza na dan 01.01.2021. iznosilo je 387.123,09 kn (Šifra V001). To su obveze koje su se odnosile na plaće za prosinac 2021. , za materijalne i financijske rashode 2021.godine, te za bolovanja na teret HZZO.

Tijekom godine Škola je bila u mogućnosti podmiriti prenesene obveze iz prethodne godine i osigurati podmirenje tekućih dospjelih obveza.

U izvještaju je iskazano stanje obveza na dan 31.12.2022. u iznosu 432.944,31 kn (Šifra V006). Obveze su u ukupnom iznosu nedospjele (Šifra V009).

U nedospjelim obvezama se nalaze:

* obveze dobavljačima obrtnih sredstava za materijalne rashode u iznosu 13.549,57 kn, koji dospijevaju u siječnju ili veljači 2023.,
* obveze za plaće pomoćnika u nastavi za prosinac 2022. U iznosu od 8.194,60 kn a koja se isplaćuje u siječnju 2023.godine,
* obveze za rashode budućih razdoblja - obveze za zaposlene za prosinac (plaća za 12/2022.) u iznosu od 395.988,23 kn,
* obveze za bolovanja na teret HZZO iznose 15.211,91 kn.

U Trenkovu, 31.01.2023.

Osoba za kontaktiranje: R A V N A T E L J :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Neda Čavec Danijela Krizmanić, dipl.uč.